Sparer snerydning Syv kommuner sparer på det generelle budget enten ved at forvente mindre behov for snerydning eller ved at ændre serviceniveauet af snerydning på udvalgte veje: Hjørring (530.000 kroner), Faxe (1,1 million kroner), Kolding (1 million kroner), Svendborg (2 millioner kroner), Nyborg (1 million kroner), Nordfyns (800.000 kroner), Allerød (300.000 kroner). Syddjurs Kommune har valgt at spare 90.000 kroner på snerydning for pensionister. Effektiviserer Mariagerfjord og Middlefart Kommune forventer at kunne hente effektiviseringer af vintertjenesten for henholdsvis 350.000 og 250.000 kroner Varme vintre De seneste to vintre er blandt de fire varmeste, siden Danmarks Meteorologiske Institut (DMI) begyndte målingerne i 1875. Vinteren 2006/07 var den varmeste nogensinde med et gennemsnit på 4,7 grader, mens vinteren 2007/08 var den fjerde varmeste med 4,1 grader. Begge vintre ligger dermed et godt stykke over temperatur-normalen på 0,6 grader for perioden 1961-1990. Glatførevarsel DMI har i år udsendt sin første glatførevarsel, som gælder frem til lørdag. /ritzau/

Referat:
Hjørring er en af 10 kommuner, der har valgt at spare på vintervedligeholdelsen for 2009.
Mariagerfjord Kommune vil effektivisere vintertjenesten og hente besparelser på omkring 350.000 kroner.